Era-Iliada_web	Arrés vencie a Polidor ena carrèra; e alavetz, per mainadenca vantaria, en tot hèr veir era leugeresa des sòns pès, s’agitaue eth troian entre es combatents deth dauant, enquia que perdec era vida; en veder-lo passar, eth divin Aquilles, leugèr de pès, li clauèc era lança ath miei dera esquia, a on es anèths d’aur subjectauen eth cinturon e ère dobla era coirassa, e era punta gessec per aute costat près deth melic; eth joen queiguec de jolhs damb planhosi sorriscles; era net escura l’enrodèc; e, inclinant-se, sajaue de tier damb es sues mans es intestins, que li gessien pera herida.